Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaisislamisti puukotti israelilais-amerikkalaisen miehen -
ostoskeskuksessa Gush Etsionissa.
Trumpin hallinnon kerrotaan päättäneen jäädyttää tilit, -
jotka kuuluvat PLO:n jäsenille USA:ssa vain viikko sen jälkeen, -
kun USA päätti sulkea PLO:n toimiston Washingtonissa.
Israelin pääministeri Netanjahu: -
Israel pitää määrätietoisesti kiinni turvavaatimuksista -
mm. estämällä vihollisia saamasta käsiinsä kehittyneitä aseita.
Palestiinalainen puukotti 45-vuotiaan miehen eilen -
ostoskeskuksessa lähellä Gush Etsionia Länsirannalla.
Terrori-iskussa kuoli Ari Fuld, USA:n ja Israelin kaksoiskansalainen -
neljän lapsen isä Efratista.
Hyökkääjä oli 16-vuotias Khalil Jabarin Yattan palestiinalaiskylästä.
Iskun jälkeen Fuld lähti ajamaan takaa hyökkääjää ja ampui häntä kohti.
Sitten eräs ohikulkija taltutti terroristin ampumalla.
Noin kello 11.15 tuli hälytys -
terrori-iskusta ostoskeskuksen sisäänkäynnillä Gush Etsionissa.
Ostoskeskuksessa ollut ensihoitaja antoi haavoittuneelle ensiapua.
Mies kuljetettiin sitten Sha'arei Tsedek -sairaalaan.
Hoidimme hyökkääjää, jonka tila oli vakaa.
Hänet vietiin Hadassa Ein Kerem -sairaalaan hetki sitten.
Ari Fuld menehtyi pian vammoihinsa jerusalemilaissairaalassa.
Hänet haudattiin samana päivänä. Hautajaisiin osallistui satoja ihmisiä.
Hän oli juutalaisaktivisti, joka tuki lujasti Israelin armeijaa.
Hän kirjoitti englanninkielistä ajankohtais- ja raamatunopetusblogia.
Hautajaisissa rabbi Jona Fuld kutsui poikaansa sankariksi.
Jos häntä voisi kuvailla yhdellä sanalla, se olisi "gibor", "sankari".
Hän oli kaikkien sankari.
Hän oli ylpeä lapsistaan, -
elämänsä jalokivistä.
Hautajaisiin osallistui myös USA:n Israel-lähettiläs David Friedman, -
joka kirjoitti Twitterissä: "Amerikka suree -
palestiinalaisterroristin murhattua yhden kansalaisistamme.
Ari Fuld oli Israelin puolustaja ja amerikkalainen patriootti.
Hän oli kummankin maan parhaita. Häntä jäädään kaipaamaan.
Lohtua perheelle. Siunattu olkoon hänen muistonsa."
Lauantaina Gazan ja Israelin rajalla oli taas väkivaltaisia protesteja.
Noin 500 palestiinalaista mellakoi useassa kohdassa raja-aidalla.
He polttivat renkaita ja heittelivät kiviä ja räjähteitä kohti sotilaita.
Israelin puolustusvoimien mukaan -
islamistit heittivät kolme kranaattia kohti Karnin raja-asemaa -
ja putkipommin kohti Rafaa kohteinaan israelilaisjoukot.
Kukaan ei tiettävästi loukkaantunut Israelin puolella.
Puolustusvoimat sanoi käyttäneensä joukkojenhallintakeinoja -
estääkseen rajanylitykset.
Trumpin hallinnon kerrotaan päättäneen jäädyttävänsä kaikki tilit, -
jotka kuuluvat PLO:n jäsenille Yhdysvalloissa.
Viikkoa aiemmin USA päätti sulkea PLO:n toimiston Washingtonissa.
Palestiinalaisten USA-lähettiläs Husam Zomlotin mukaan -
hänen oleskelulupansa on peruttu, perheen pankkitilit on suljettu -
ja maahanmuuttovirasto on käskenyt hänen ja perheen poistua maasta heti.
New York Times -lehti kertoi viikonloppuna lisäksi, -
että hallinto sulkee viimeisenkin avustuskanavan.
Toimenpiteen kohteena on USA:n hallinnon CMM-ohjelma, -
jonka kautta on tuettu palestiinalaisten ja Israelin yhteyksien vahvistamista.
Lehden mukaan USA:n viranomaiset olivat sanoneet, -
ettei rahoitusta enää jatketa nykyisen rahoituksen päätyttyä syyskuussa.
CMM aikoo jatkossa rahoittaa hankkeita, -
jotka vahvistavat Israelin arabien ja juutalaisten suhteita.
Palestiinalaisten pääneuvottelija Erekat, yksi PLO:n jäsenistä, -
joihin USA:n toimenpiteet osuvat, -
sanoi epäilevänsä, ettei USA pysty esittelemään rauhansuunnitelmaansa.
Hän syytti, että USA suosii Israelia konfliktin ydinkysymyksissä.
Erekatin mukaan se romuttaa Lähi-idän rauhan mahdollisuudet.
Tuskinpa he ikinä esittelevät suunnitelmaansa, -
sillä koko maailma torjuu sen sekä heidän ajatuksensa.
He jo toteuttavat suunnitelmaansa -
muuttamalla rauhanprosessin työjärjestystä. Se ei käy.
Ainoa ratkaisu on toimeenpanna päätöslauselmat 242 ja 338, -
palestiinalaisvaltio pääkaupunkinaan Itä-Jerusalem vuoden 1967 rajoilla -
ja mm. pakolaiskysymyksen ratkaisu päätöslauselman 194 mukaisesti.
Trumpin Lähi-idän-lähettiläs Jason Greenblatt sanoi joitain päiviä sitten,-
että USA varautuu kritiikkiin rauhansuunnitelmaan liittyen -
ja että siinä on osia, joista kumpikin osapuoli pitää ja ei pidä.
Hän ei paljastanut yksityiskohtia.
Israel hiljenee keskiviikkona, kun juutalaiset Israelissa ja maailmalla -
viettävät jom kippuria eli suurta sovituspäivää paastoten ja rukoillen -
sekä pyytäen anteeksi syntejä.
Lisäksi monet Israelissa viettävät Jom kippur -sodan 45. muistopäivää.
Vuonna 1973 arabimaiden liittouma Egyptin ja Syyrian johdolla -
hyökkäsivät Israeliin. Sodassa kaatui suuri määrä israelilaisia, -
minkä vuoksi sodan muisto on kipeä.
Pääministeri Netanjahun mukaan se kuitenkin opetti Israelin johtajille, -
miten tärkeitä ennaltaehkäisevät iskut ovat välittömien vaarojen edessä.
Tällä viikolla vietämme synagogissa ja hautausmailla jom kippuria, -
kansamme pyhintä päivää.
Tänä päivänä 45. vuotta sitten maahamme hyökättiin verisesti, -
minkä seurauksena tuhansia ihmisiä kuoli.
Meidän täytyy tehdä kaikkemme estääksemme sodan.
Sota tuhoaa perheitä. Se on avoin haava kansamme sydämessä.
Jos meidät kuitenkin pakotetaan sotaan, -
meidän on tehtävä kaikkemme voittaaksemme minimaalisin tappioin.
45 vuotta sitten tiedustelu teki virhearvion -
Egyptin ja Syyrian sota-aikeista.
Kun aikeet tulivat ilmi -
ja vaara oli jo ovellamme, -
poliittinen johto teki vakavan virheen, -
kun se ei sallinut ennaltaehkäisevää iskua.
Emme enää ikinä toista sitä virhettä.
Netanjahu toisti jälleen, että Israel pitää määrätietoisesti kiinni -
maansa turvavaatimuksista -
mm. estämällä vihollisia saamasta käsiinsä kehittyneitä aseita.
Israel ponnistelee jatkuvasti, -
etteivät vihollisemme saisi käsiinsä kehittyneitä aseita.
Turvarajamme ovat terävämmät kuin koskaan.
Valvomme niitä määrätietoisemmin kuin koskaan.
Aiemmin Syyriasta kantautui tietoja, jotka pohjautuivat sotilaslähteisiin.
Niiden mukaan Israel iski lauantaina ohjuksin Damaskoksen lentokentälle.
Tietojen mukaan Syyrian ilmatorjunta ampui alas useita israelilaisohjuksia.
Kohteita ei kerrottu. Britanniassa toimiva SOHR-järjestö väitti, -
että ohjusiskun kohteena oli asevarasto lentokentän lähellä.
Sinne oli hiljattain tullut asetoimitus Iranin tukemille asejoukoille.
Israelin puolustusvoimat vastasi TV7:n kommenttipyyntöön sanomalla,-
ettei se kommentoi ulkomaisia tietoja.
Kiitos seurasta! Rukoile rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Marianne Tenetz